kardosdrur/scandi-wiki huggingface dataset:
Narkissos

Narkissos (græsk: Νάρκισσος) er en person fra græsk mytologi. Han var en jæger, som var kendt for hans skønhed. Ifølge Tzetzes afviste han alle romantiske tilbud og endte med at forelske sig i sin egen refleksion. Han tilbragte resten af sit liv på at stirre på sin refleksion og efter at han døde voksede en blomst med hans navn i hans sted. Narkissos' selvoptagethed er oprindelsen til begrebet narcissisme.

Ovids version af myten 
Myten gengives i Ovids Metamorfoser, hvor Narkissos siges at være søn af flodnymfen Liriope og flodguden Kifisos. Liriope spurgte spåmanden Teiresias, om hendes søn kom til at vokse op og leve længe. Teiresias svarede, at det gjorde han, "bare han ikke får sig selv at se". Det var et svar, ingen lagde videre mærke til, og snart var det glemt. 

Da Narkissos blev 16 år, var han en ualmindelig smuk ung mand. Både kvinder og mænd forelskede sig i ham, men genert som han var, opsøgte han naturens ensomhed. Her mødte han nymfen Ekko. Hera straffede hende for at have distraheret hende med sine historier, mens Zeus var ude på elskovseventyr. Ekko blev stum, indtil hun selv blev tiltalt; og selv da kunne hun kun svare med at gentage tiltalens sidste ord. Håbløst betaget af den kønne ukendte, fulgte hun efter ham i håb om et første ord fra ham, der ville gøre det muligt for hende at svare. Narkissos var kommet væk fra sine jagtkammerater og råbte: "Er her nogen?" Ekko svarede straks: "Nogen!" og på den vis opstod en dialog mens de nærmede sig hinanden, indtil Ekko kom frem mellem træerne og slog armene om hans hals for at udtrykke sin forelskelse. Den forskrækkede Narkissos veg tilbage, stødte pigen væk og råbte: "Hellere vil jeg dø, end at du skal eje mig!" Ekko gentog: "Du skal eje mig."

Skamfuld over afvisningen trak Ekko sig tilbage til skovens ensomste steder, hvor hun svandt hen af kærlighedssorg, til kun knoglerne og stemmen var tilbage. Knoglerne er blevet til sten, hvorfra hendes stemme svarer den, der kalder. Nymfen Ekko er gået op i sit eget klagende ekko. Men andre piger blev afvist som hun, og nogle løftede armene mod himlen og bad om, at Narkissos skulle forelske sig og selv blive afvist. Nemesis hørte dem og lod Narkissos se sit eget spejlbillede i en klar skovsø. Tryllebundet af forelskelse søgte han at kysse det. Sandheden gik op for ham, da han havde rakt armene ned i vandet for at omfavne sit spejlbillede: "Hvad jeg begærer, er mit. Min rigdom gør mig fattig." Al kontakt med omverdenen blev brudt. Langsomt tæredes han bort af forelskelse i sig selv, og hver gang han råbte "Ve mig!" svarede Ekko ham, men kunne intet gøre for at hjælpe ham eller sig selv. Selv som død på vej over Styx stirrede Narkissos betaget på sit spejlbillede i dødsrigets vand. Da man ledte efter ham, fandt man ved søen ikke hans lig, men en blomst, safrangul i midten med hvide kronblade, en narcis.

I kunsten 
I 1500-tallet dukkede Narkissos-temaet op i kunsten, på malerier af Tintoretto, Benvenuto Cellini og Caravaggio. I litteraturen kendes han i typer som Don Quijote og Don Juan.

Noter

Se også 
 Narcissisme
 Narcissistisk personlighedsstruktur
 Echo (oreade)

Eksterne henvisninger 

Personer i græsk mytologi
Sproget.dk

sproget.dk er en sprogportal for det danske sprog, oprettet i 2007, er skabt i samarbejde mellem Dansk Sprognævn (DSN) og Det Danske Sprog- og Litteraturselskab (DSL). Hjemmesiden indeholder bl.a. temasider om forskellige sproglige og sprogvidenskabelige emner, samt et søgefelt der giver adgang til oplysninger fra Retskrivningsordbogen, Den Danske Ordbog og Ordbog over det danske Sprog.

Sproget.dk har som formål at:
give en samlet indgang til officielle og autoritative opslagsværker 
give professionel sproglig hjælp, i form af råd og vejledning om sproglige problemer, samt at forklare svære emner forståeligt
skabe øget sproglig bevidsthed, for eksempel med hensyn til nuancer, præcision og sprogets virkning, ved blandt andet at udnytte netmediets muligheder og interaktivitet 
synliggøre og udbrede viden om dansk sprog.

Historie 
Sproget.dk åbnede i 2007 med Kulturministeriets støtte som et af de tiltag der opstod ud fra diskussionerne af arbejdet med rapporten Sprog på spil, der blev udgivet i 2003. En redaktion blev nedsat i 2005. I 2012, hvor hjemmesiden havde ca. 10.000 besøgende om dagen, fik sproget.dk et nyt design.

Ekstern henvisning
sproget.dk

Kilder 

Sprogforskning
Internetportaler fra Danmark
Det Danske Sprog- og Litteraturselskab
Dansk Sprognævn
Crosby (North Dakota)

Crosby er en amerikansk by og administrativt centrum for det amerikanske county Divide County i staten North Dakota. I 2000 havde byen et indbyggertal på .

Ekstern henvisning 
 Crosbys hjemmeside (engelsk)

Byer i North Dakota
Vermillion (South Dakota)

Vermillion er en amerikansk by og administrativt centrum i det amerikanske county Clay County i staten South Dakota. I 2000 havde byen et indbyggertal på .

Ekstern henvisning 
 Vermillions hjemmeside (engelsk)

Byer i South Dakota
Hanne Marie Svendsen

Hanne Marie Svendsen (født 27. august 1933 i Skagen) er en dansk forfatter. Fra 1954 og til hans død i 2018 var hun gift med Werner Svendsen, med hvem hun har tre børn. Hun har haft et studieophold i Nord- Syd- og Mellemamerika.

Karriere 
Hanne Marie Svendsen blev student fra Frederikshavn Gymnasium og derefter cand.mag. i nordisk sprog og litteratur i 1958.

Hun har arbejdet som lektor ved Københavns Universitet, som programmedarbejder ved Danmarks Radios Teater- og Litteraturafdeling og som anmelder af litteratur og teater ved forskellige dagblade. Hun lever nu udelukkende af at være forfatter.

Bestyrelsesarbejde 
Hun var medlem af Statens Kunstfonds litterære tremandsudvalg 1967-1970, af Statens Kunstfonds repræsentantskab 1970-1974, af bestyrelsen for PEN 1986-1992 og af bestyrelsen for Danske skønlitterære Forfattere 1993-1995.

Forfatterskab 
Hanne Marie Svendsen debuterede som skønlitterær forfatter med Mathildes drømmebog (1977). International udbredelse fik hun med Guldkuglen (1985, revideret udgave 1998), der er oversat til en lang række sprog.

Bibliografi 
Romaner i udvalg
 Mathildes drømmebog, 1977
 Dans under frostmånen, 1979
 Klovnefisk, 1980
 Guldkuglen, 1985
 Kaila på fyret, 1987
 Under solen, 1991
 Karantæne, 1995
 Rejsen med Emma, 1996
 Ingen genvej til Paradis, 1999
 Unn fra Stjernestene, 2003
 Nilaus under isen, 2007
 Bølgernes skum, 2012
Børnebøger
 Den røde sten, 1990
 Lisa Månestråle og hendes søstre, 1992
 Spejlsøster, 1995
 Den skjulte by, 2006

Hun har også udgivet dramatik, essays, novellesamlinger og erindringer.

Hædersbevisninger 
Bl.a.
 Kritikerprisen 1985,
 Tagea Brandts Rejselegat 1987,
 Herman Bangs Mindelegat 1987,
 Statens Kunstfonds livsvarige ydelse 1993,
 Dansk Litteraturpris for Kvinder 1998,
 Danmarks Radios pris for bedste roman 2004,
 Drachmannlegatet 2004

Eksterne henvisninger 
 Hanne Marie Svendsen , bibliografi.dk, hentet 27. marts 2018
 Hanne Marie Svendsen, kvinfo.dk, hentet 27. marts 2018

Kunstnere på finansloven
Romanforfattere fra Danmark
Modtagere af Tagea Brandts Rejselegat
Danskere nomineret til Nordisk Råds Litteraturpris
Personer fra Skagen
Dansksprogede forfattere fra Danmark
Kvindelige forfattere i det 20. århundrede
Modtagere af DR Romanprisen
Personer i Kraks Blå Bog
Alumni fra Københavns Universitet
Apoteksbestyrer

En apoteksbestyrer er en midlertidigt indsat person, der fungerer som overordnet leder af et apotek.

Når bevillingen til at drive et apotek bliver ledig og den pågældende apoteker går af, skal der indsættes en apoteksbestyrer til at drive apoteket, indtil en ny apoteker bliver udpeget af Farmakonomforeningen, Danmarks Apotekerforening og Pharmadanmark og udnævnt af Sundhedsministeriet.

I tilfælde af at en apoteker på grund af sygdom eller lignende er fraværende fra sit apotek i en sammenhængende periode på over tre måneder, skal der ligeledes indsættes en midlertidig apoteksbestyrer.

Apoteksbestyrere er – ligesom apotekere – underlagt Sundhedsvæsenets Patientklagenævn og samlet i Danmarks Apotekerforening.

Stillingsbetegnelser inden for sundhed
Apoteksvæsen
SDI

SDI kan have følgende betydninger:

 SDI, en motortype udviklet af Volkswagen
 SDI, et amerikansk forsvarsprogram under præsident Ronald Reagan
De Smet (South Dakota)

De Smet er en amerikansk by og administrativt centrum for det amerikanske county Kingsbury County i staten South Dakota. I 2000 havde byen et indbyggertal på .

Ekstern henvisning 
 De Smets hjemmeside (engelsk) 

Byer i South Dakota
Jackson (Minnesota)

Jackson er en amerikansk by og administrativt centrum i det amerikanske county Jackson County i staten Minnesota. I 2000 havde byen et indbyggertal på .

Ekstern henvisning 
 Jacksons hjemmeside (engelsk)

Byer i Minnesota
Tuscaloosa

Tuscaloosa er en amerikansk by og administrativt centrum i det amerikanske county Tuscaloosa County i staten Alabama. I 2006 havde byen et indbyggertal på .

Referencer

Ekstern henvisning 

 Tuscaloosas hjemmeside (engelsk)

Byer i Alabama
DSB Øresund

DSB Øresund A/S (tidligere DSBFirst) var et dansk-britisk jernbaneselskab med hovedsæde i København. DSBFirsts hovedsæde lå oprindelig i Malmö, Sverige. Selskabet var et partnerskab mellem DSB og FirstGroup og havde oprindelig cirka 800 ansatte.

Den 11. januar 2009 overtog DSBFirst Øresundstogstrafikken på Kystbanen i Danmark og videre til Malmø og det meste af Øresundstrafikken i Sverige mellem Malmø og Göteborg/Alvesta(-Växjö)/Karlskrona (enkelte strækninger med Øresundstog betjenes fortsat af SJeller DSB). 

DSBFirst Danmark A/S havde i 2011 et underskud på 294 mio. kr. og DSBFirst Sverige AB et underskud på 387 mio. kr. Den 11. december 2011 fik DSBFirst derfor frataget Øresundstogstrafikken i Sverige, der overdroges til Veolia (nu Transdev) af Skånetrafiken. Samme dag skiftede DSBFirst navn til DSB Øresund, som herefter alene varetog trafikken på Kystbanen og hvert andet tog på Øresundsbanen mellem København H og Malmø C. 

Den 13. december 2015 overtog DSB alle aktiviteter fra DSB Øresund, som fra samme dato ophørte som selvstændig jernbanevirksomhed.

Rullende materiel

DSBFirst Väst 
Datterselskabet DSBFirst Väst vandt den 28. august 2009 udbuddet på regional- og pendlertogstrafikken i og omkring Göteborg, omfattende 11 strækninger (hvoraf en ventes at åbne i december 2012). Aftalen trådte i kraft den 12. december 2010 og gælder til den 8. december 2018 med mulighed for forlængelse til maksimalt december 2020. Den hidtidige operatør, SJ, valgte ikke at byde på opgaven. Kontraktsummen er på 2 milliarder danske kroner, og passagergrundlaget er på 15 millioner om året.

Underskud 
Regnskabet for 2010 viste et samlet underskud på 582 millioner kroner for DSBFirst Danmark A/S, DSBFirst Sverige AB og DSBFirst Väst AB. Underskudet fordeles således:
 DSBFirst Danmark A/S: 294 millioner danske kroner
 DSBFirst Sverige AB og DSBFirst Väst AB: 387 millioner svenske kroner.

Referencer

Eksterne henvisninger 
 DSB Øresunds hjemmeside 
 DSB Västs hjemmeside 
 Strækningskort for Øresundstogene (PDF-fil)
 www.business.dk: DSBFirst var dødfødt
 www.dsb.dk pressemeddelelser: DSBFirst går ikke konkurs

Jernbaneselskaber i Danmark
Jernbaneselskaber i Storbritannien
Øresund
Blekingetrafiken

Blekingetrafiken er det trafikselskab i Sverige, som varetager den offentlige transport i Blekinge län.  Selskabets årlige omsætning er 200 millioner SEK, mens antallet af rejser er cirka 6,5 millioner om året.

Trafik

Tog
Blekingetrafiken kører tog mellem Karlskrona og Kristianstad (i Skåne) på jernbanen Blekinge kustbana.  Togene videreføres til Malmö og København i  Skånetrafikens hhv. den danske Trafikstyrelses regi. Togoperatør på Blekinges kystbane indtil udgangen af 2008 er SJ, herefter overtager DSBFirst (formelt Öresundstrafiken AB) til og med 2015.  Banen har været elektrificeret siden 17. juni 2007, hvor der begyndte at køre Øresundstog på den.

Siden januar 2009 støtter Rikstrafiken ikke passagertransporten på Emmabodabanen (Kust till Kust-banens strækning mellem Karlskrona og Emmaboda i Kalmar län). Ansvaret herfor blev overtaget af Blekingetrafiken og Kalmar Läns Trafik med SJ som operatør.  Befordringen på strækningen har siden 11. januar 2009 været med Øresundstog samt busser.  Fra foråret 2011 til juni 2013 moderniserer Banverket den 57 km lange strækning for cirka 900 millioner SEK.

Båd
I Blekinges skærgård har Blekingetrafiken passagertrafik pr. båd.  Der er otte ruter, hvoraf nogle ruter kun besejles om sommeren som turistbåde, mens andre sejler året rundt.  Bådene sejler især i Karlskronas skærgård, men også enkelte andre steder.

Bus
Den øvrige trafik i länet sker med bus.  Der er bybusser i Karlskrona, Ronneby, Karlshamn og Sölvesborg.  Desuden er der rutebiler mellem de større byer, (Kustbussen), samt skolebusser til de tyndt befolkede områder.

Blekingetrafiken kører ikke selv busserne, men sender buskørslen i udbud.  Hos Blekingetrafiken har man valgt at lade en enkelt operatør stå for alle länets offentlige busruter. Efter at  Swebus i mange år havde haft kontrakten på buskørslen, vandt Bergkvarabuss kontrakten og har stået for buskørslen siden sommeren 2006.

Ekstern henvisning
Blekingetrafikens hjemmeside

Referencer

Blekinge län
Organisationer fra Sverige
Trafikselskaber i Sverige
Rikstrafiken

Rikstrafiken er den statslig myndighed, som har til opgave at støtte offentlig transport i Sverige. Den støtter ikke lokal transport (der gør de enkelte läns egne transportselskaber), bortset fra transport mellem forskellige landsdele. Baggrunden for støtten er at der ellers ikke ville være offentlig transport på visse urentable strækninger, som man mener skal være til stede for at borgerne kan rejse mellem landsdelene uden store omveje. Udenrigstrafik (veje og offentlig transport) støttes ikke af den svenske stat, men i nogle situationer af EU. Rikstrafiken er ikke kendt som et transportselskab, da billetsalg og markedsføring foretages af de enkelte operatører på de støttede strækninger.

Rikstrafiken støtter:
 Fly – især til og fra Norrland
 Tog – i de fleste dele af landet
 Bus – i Norrland, hvor jernbanenettet er tyndest, samt nord-syd mellem länene
 Båd – til og fra Gotland

Ekstern kilde/henvisning 
 Rikstrafikens hjemmeside 

Organisationer fra Sverige
Kollektiv trafik
Peter Rahbæk Juel

Peter Rahbæk Juel (født 6. oktober 1977) har siden 1. januar 2017 været borgmester i Odense Kommune for Socialdemokratiet. Han er gift med Christina Rahbæk Juel, der også har været medlem af byrådet i Odense.

Peter Rahbæk Juel har siden d. 1. oktober 2014 arbejdet som Sekretariatschef i Byg til Vækst, der arbejder med at udvikle byggebranchen på Fyn og få unge og ledige i job og uddannelse.

Baggrund 
Peter Rahbæk Juel flyttede i 1996 fra Skjern i Vestjylland til Odense for at studere på Syddansk Universitet. Han har hovedfag i historie og sidefag i samfundsfag.

Det politiske engagement startede i Danmarks Socialdemokratiske Ungdom (DSU) og siden hen i Frit Forum og Socialdemokratiet, mens han gik på universitetet. Han har været næstformand i DSU Odense, og fra 2000 til 2004 sad han i DSU's landsforeningsudvalg, hvor han var redaktør på DSU's medlemsblad. Fra 2004 til 2006 var han formand for Frit Forum Odense.

Politisk karriere 
Siden 2006 har Peter Rahbæk Juel været medlem af Odense Byråd, hvor han var gruppeformand, indtil han i 2008 blev rådmand. Peter Rahbæk Juel blev i 2007 valgt til at efterfølge Lotte Bundsgaard som Socialdemokraternes folketingskandidat i Odenses 2. kreds. Den 1. august 2008 blev Peter Rahbæk Juel rådmand i Ældre- og Handicapforvaltningen efter Søren Thorsager, som udtrådte af byrådet.

Efter kommunalvalget i 2009 blev Peter Rahbæk Juel rådmand i Social- og Arbejdsmarkedsforvaltningen. Ved Kommunalvalget 2013 mistede Peter Rahbæk Juel sin rådmandspost i Social- og Arbejdsmarkedsforvaltningen, som Radikale Venstre fik. Dette var på trods af, at han fik 2358 personlige stemmer, som var en forbedring på 1310 stemmer i forhold til Kommunalvalget 2009.

Efter kommunalvalget i 2013 blev Peter Rahbæk Juel politisk ordfører for sit parti. Den 4. april 2016 blev han valgt som borgmesterkandidat for Socialdemokratiet i Odense til kommunalvalget i 2017, da Anker Boye meddelte, at han ikke genopstiller. Pr. 1. januar 2017 overtog han borgmesterposten. Ved valget den 21. november 2017, fik han 28.425 personlige stemmer. Det højeste antal personlige stemmer i 12 år på Fyn. Hans blok, bestående af A, B, F, Ø og Å, vandt valget med 18 mod 11 mandater. Han tiltrådte derfor som borgmester endnu engang den 1. januar 2018

Juel har været medlem af bestyrelsen i KL (Kommunernes Landsforening) fra 2022.

Kilder 

Socialdemokrater fra Danmark
Medlemmer af Odense Byråd
Personer fra Skjern
Rådmænd i Odense
Borgmestre i Danmark 2018-2021
Borgmestre i Odense
Borgmestre fra Socialdemokraterne
Borgmestre i Danmark 2022-2025
Personer i Kraks Blå Bog
A.C. Illum

Anton Carl Illum f. Petersen (5. juli 1863 i Aastrup – 22. april 1938 ved Fiji-øerne) var en dansk grundlægger, som grundlagde stormagasinet Illum i 1899.

Karriere 

Illum blev uddannet i handel hos V. Wegener i Vejle fra 1878 til 1883. Han arbejdede herefter hos Frølund & Wittrup i Horsens. I 1885 rejste han til Hamborg, hvor han blev ansat hos det dengang store firma Wm. Klöpper. Han var ansat her i seks år, og brugte de fem i Danmark på vegne af firmæt. I marts måned 1891 startede han sit eget detailudsalg i Østergade 55 i Købehavn ved hjælp fra kredit hos Wm. Klöpper.

Forretningen voksede bl.a. på baggrund af et bred varesortiment, der var populært blandt Københavns bedre borgerskab, og i 1899 flyttede han forretningen til større lokaler på den anden side af gaden. I 1910 købte han nabobygningen, Efterslægtsselskabets Skole, for at gøre plads til yderligere udvidelser, og bygningen blev derfor revet ned i 1913. En ny bygning til Illums stormagasin blev opført året efter. I 1913 etablerede Illum en pensionsordning for sine ansatte.

I 1920 omdannede han stormagasinet til et aktieselskab med sig selv som direktør. Han beholdt denne post frem til sin død i 1938, hvorefter virksomheden blev overtaget af hans børn med undtagelse af sønnen Per Illum, der som 32-årig afdelingschef i stormagasinet var død i en bilulykke tre år før.

Privatliv 
A.C. Illum var barn af skibsbyggeren  Peter Hansen Pedersen (1834–77) og Ane Kirstine Rasmussen (1834–1914). Han tog navneforandring fra Pedersen til Illum den 26. november 1888. Illum blev gift med Karen Marie Andersen i Roskilde den 23. september 1892. Andersen var datter af købmand Christian A. (1839–89) og Caroline Severine Thøgersen (1842–73).

Illum døde i 1938 ombord på krydstogtskibet Empress of Britain på vej fra Fiji mod Honolulu på Hawaii. Illum blev begravet på Vedbæk Kirkegård nord for København, hvor hans kone også blev begravet ved hendes død året efter.

Referencer

Eksterne henvisninger 
 

Danskere i 1800-tallet
Danskere i 1900-tallet
Personer fra Fyn
Personer i Kraks Blå Bog (afdøde)
Grosserere fra Danmark
Troldebjerget

Troldebjerget var et dansk børneprogram i 10 dele, der blev sendt på DR1 som Fjernsyn for dig i 1996 og 1997.

Serien handlede om de to trolde, Mimse (Jannie Faurschou) og Mums (Ole Gorter Boisen), som boede i en hule i et bjerg.

En pige fra byen opdager troldene i bjerget, hun bliver venner med dem og ønsker også selv at blive en trold, da trolde har det meget sjovere end mennesker. Eller har de?

Album 
Serien bakkes op af et album: Troldebjerget.

Udgivet: 1996

Sangliste:

 Troldebjerget 
 Godmorgen
 Loppe-lusesang
 Onkesang 1
 Trolderegler
 Min egen edderkop
 Hej ravn
 Når vi smeder
 Bare jeg var en trold
 Onkesang 2
 Hemmelige venner
 Mimse’s helsesang
 Mums’ sang til sin hale
 Kæle-kramme-nussesang
 Er der noget i luften?
 Onkesang 3
 Godnat

Eksterne henvisninger 
 

Tv-serier for børn
DR-programmer
I Go Wild

I Go Wild er en sang fra The Rolling Stones, og den stammer fra deres 1994
album Voodoo Lounge.

Krediteret til Mick Jagger og Keith Richards er ”I Go Wild” hovedsagelig en Jagger komposition . Om dens skabelse sagde Jagger i 1994:” "I Go Wild, tror jeg, er en som jeg spillede (på guitar) hele tiden. Jeg mener, jeg skabte den på guitar sammen med Charlie (Watts), som en rille. Og vi havde mere eller mindre hele sangen færdig, inden vi viste den til nogle som helst andre."

Det er en rock sang, og teksten til ”I Go Wild” fortæller om sangerens forhold til en ukendt "kvindelig fatal".

”I Go Wild” blev optaget i månederne juli, august og november, december på Sandymount Studios, Irland og A&M Recording Studios, Los Angeles. Med Jagger som sanger, Richards og Ron Wood akkompagnerede ham på elektriske guitarer. Charlie Watts spillede på trommer, mens Darryl Jones spillede bass. Chuck Leavell spillede sangens orgel, og Phil Jones perkussion. Jagger, Richards, Bernard Fowler, gg Ivan Neville sang nummerets kor. 

Singlen ”I Go Wild” blev udgivet som den fjerde single fra ”Voodoo Lounge” den 3. juli, 1995. Den nåede en 29. plads på den engelske singles chart.

Eksterne henvisninger 
 Officiel tekst
 Se The Rolling Stones “I Go Wild”
 Facts om “I Go Wild”

Fodnoter 

Rolling Stones-sange
Singler fra 1994
Janowiec

Janowiec (Janowiec nad Wisłą) er en landsby i Polen, i Województwo lubelskie ved Puławy. Janowiec ligger ved floden Weichsel (Wisła) (venstre kyst).

 Befolkning: 1000

Historie 
1537-1870 – by. Janowiec havde stadsret.

Seværdigheder 
 Kirke (14. århundrede)
 Firlej Slot (ruin) (16. århundrede)

Byer ved Janowiec 
 Puławy
 Kazimerz Dolny
 Zwoleń

Landsbyer ved Janowiec 
 Janowice
 Oblasy
 Ławeczko Stare
 Czarnolas ved Policzna

Eksterne henvisninger 
 Janowiec Kommune
 Janowiec – Billedgalleri

Landsbyer i Polen
Ivanhoe (Minnesota)

Ivanhoe er en amerikansk by og administrativt centrum i det amerikanske county Lincoln County i staten Minnesota. I 2000 havde byen et indbyggertal på 679.

Ekstern henvisninger 

 

Byer i Minnesota
Asger Schauby

Asger Schauby (udtales: Skovby) (29. oktober 1916 – 2. juni 1987) var sløjdinspektør i København 1957-1986.

Asger Schauby tog lærereksamen fra KFUM's seminarium i 1939 og blev fast vikar ved Enghavevejens skole og derefter ansat ved Holsteinsgade Skole i 1943. Han tog sløjdlærereksamen fra Dansk Sløjdlærerskole og supplerede med metalsløjd og senere med kurser på Askov i Jylland og Näas i Sverige.

I 1947 blev Schauby sekretær hos sløjdinspektør Galatius og forretningsfører for Modeludvalget i sløjd, som han blev formand for, da han 1. maj 1957 blev udnævnt til Galatius's efterfølger som sløjdinspektør ved Københavns kommunes skolevæsen.

Schauby var i hele sin formandsperiode den inspirerende leder af Modeludvalgets møder og stærkt medvirkende til, at Modeludvalgets virksomhed efterhånden voksede og toppede i 1980'erne med henved 1200 abonnenter og udsendte modeltegninger og plancher, ikke alene til de københavnske skoler og de fleste skoler i provinsen, men også til skoler i Sydslesvig, på Færøerne og Grønland.

Schauby udgav sammen med kolleger »Tegningslæsning for 8. og 9. klasse«, som var et ret meget anvendt supplement til sløjdundervisningen i 70'erne og 80'erne.

Som Galatius i sin tid arbejdede for at få metalsløjd indført, var det i Schaubys interesse at få træbearbejdningsmaskiner indført i skolerne. Det var ham magtpåliggende, at maskinerne blev brugt på en rigtig og forsvarlig måde, så at ulykker kunne undgås. Derfor arrangerede han kurser i brugen af maskinerne for de københavnske sløjdlærere. Det var Schaubys fortjeneste, at der blev anskaffet de rigtige maskiner, hvorved han sparede skolevæsenet for mange penge.

Asger Schauby havde en kammeratlig og elskværdig måde at føre sig frem på. Ved Modeludvalgets selskabelige sammenkomster og på talrige udflugter var han altid det festlige og humørfyldte midtpunkt.

Ved Schaubys afgang blev Keld Jørgensen (f. 1936) konstitueret i embedet som sløjdinspektør i perioden 1986-1988, men herefter blev stillingen nedlagt, og Jørgensen fortsatte som fagkonsulent i sløjd.

Henvisninger 
 Nekrolog i Sløjd #4, 1987, p.94. 

Sløjd
Skolefolk fra Danmark